ມີແຕ່ ກຳມາທິການ ອິດສະຫລະ ເທົ່ານັ້ນ ອາດຈະສ້າງບັນຫາ ໃຫ້ແກ່ ປ. ທຣຳ
ສະມາຊິກພັກຣີພັບບລີກັນ ແລະເດໂມແຄຣັດ ໃຫ້ການສະໜັບສະໜຸນ ຕໍ່ການຕັ້ງກຳມາທິການ ເພື່ອສືບສວນ ໃນການກ່າວຫາ ລັດຖະບານທ່ານທຣຳ ພົວພັນກັບຣັດເຊຍ.
ປະທານາທິບໍດີສະຫະລັດ ທ່ານ Donald Trump ໄດ້ປະຕິເສດ ຕໍ່ຂໍ້ກ່າວຫາທີ່ອ້າງວ່າ ທ່ານແລະບັນດາທີ່ປຶກສາດ້ານການຫາສຽງ ມີຄວາມສໍາພັນອັນໃກ້ຊິດກັບຣັດເຊຍ ໃນ ວັນພຸດທີ 15 ຜ່ານມານີ້ ທ່ານໄດ້ກ່າວປົກປ້ອງ ທ່ານ Michael Flynn ທີ່ປຶກສາ ດ້ານ ຄວາມໝັ້ນຄົງແຫ່ງຊາດ ທີ່ໄດ້ລາອອກຈາກຕໍາແໜ່ງໄປແລ້ວນັ້ນໂດຍໄດ້ຕໍາໜິວ່າການ ພົວພັນຂອງທ່ານ Flynn ກັບເຈົ້າໜ້າທີ່ຣັດເຊຍ ທີ່ເປັນເລື່ອງຖົກຖຽງກັນຢູ່ນັ້ນ ວ່າເປັນ ການລັກ “ເປີດເຜີຍຂ່າວທີ່ຜິດກົດໝາຍ ” ນັກວິໄຈທ່ານນຶ່ງໄດ້ບອກກັບ Zlatical Hoke ນັກຂ່າວVOA ວ່າ ການສືບສວນໂດຍອົງການທີ່ເປັນອິດສະຫຼະອາດຈະພາໃກ້ມີບັນຫາ ສໍາລັບຄະນະລັດຖະບານຂອງທ່ານ Trump ຊຶ່ງບົວສະຫວັນ ມີລາຍລະອຽດມາສະເໜີທ່ານ ໃນວັນພຸດຜ່ານມານີ້ ທ່ານ Trumpໄດ້ຕໍາໜິພວກຂ່າວ ແລະປະຊາຄົມສືບລັບ ສໍາລັບ ການລາອອກຂອງທ່ານ Flynn ທ່ານ Donald Trump ໄດ້ກ່າວໃນຕອນນຶ່ງວ່າ “ຂ້າພະເຈົ້າຄິດວ່າ ມັນບໍ່ເປັນທໍາຫລາຍສໍາລັບສິ່ງທີ່ເກີດຂຶ້ນກັບທ່ານນາຍພົນ Flynn ສໍາລັບວິທີການທີ່ລາວໄດ້ຖືກປະຕິບັດຕໍ່ ແລະເອກະສານ ແລະເຈ້ຍສໍທີ່ມີການຮົ່ວໄຫຼ ທີ່ຜິດກົດໝາຍນັ້ນ, ຂ້າພະເຈົ້າຂໍຢາໍ້ວ່າ ການຮົ່ວໄຫຼທີ່ຜິດກົດໝາຍນັ້ນ ແມ່ນບໍ່ຍຸຕິທໍາ ແທ້ໆ ” ຄະນະລັດຖະບານຕ້ອງໄດ້ຮັບມືກັບບົດລາຍງານໃໝ່ຂອງການນໍາເອົາຂໍ້ມູນ ທີ່ມີເຈດ ຈໍານົງ ທີ່ຈະເປີດເຜີຍ ການພົວພັນຫລາຍຄັ້ງ ລະຫວ່າງເຈົ້າໜ້າທີ່ ຈັດການໂຄສະນາ ຫາສຽງຂອງທ່ານ Trump ແລະລັດຖະບານວັງເຄຣັມລິນ ໂຄສົກຂອງປະທານາທິບໍດີ ຣັດເຊຍ, ທ່ານ Dimitry Paskov ໄດ້ປະຕິເສດວ່າ ການ ໂອລົມກັນແບບນັ້ນ ບໍ່ໄດ້ເກີດຂຶ້ນເລີຍ ທ່ານ Dimitry Paskov ໂຄສົກຂອງປະທານາທິບໍດີ ຣັດເຊຍໄດ້ກ່າວ ເປັນພາສາຣັດ ເຊຍວ່າ: “ລາຍງານເຫລົ່ານີ້ ເປັນພຽງລາຍງານໜັງສືພິມທີ່ບໍ່ໄດ້ອີງໃສ່ຄວາມເທັດຈິງອັນໃດ ຈະ ບໍ່ໄດ້ຊີ້ແຈງໄປຫາ ຂໍ້ເທັດຈິງທີ່ແທ້ຈິງເລີຍ ” ທັງບັນດາຜູ້ສັງກັດພັກຣິພັບບລິກັນແລະພັກເດໂມແຄຣັດ ໄດ້ຕົກລົງທີ່ຈະຈັດໃຫ້ມີການ ສອບສວນຂອງລັດຖະສະພາ ຕໍ່ການພົວພັນຂອງຣັດເຊຍ ໃນການເລືອກຕັ້ງປະທານາ ທິບໍ່ດີຂອງສະຫະລັດ ແລະສືບສວນເນື້ອໃນຂອງດານພົບປະກັນ ລະຫວ່າງ ເຈົ້າໜ້າທີ່ ສະຫະລັດແລະຣັດເຊຍ ແຕ່ນັກວິໄຈສະພາບການເມືອງ ທ່ານ Klaus Larres ເວົ້າວ່າ ບັນດາຜູ້ແທນສັງກັດພັກຣິພັບບລິກັນ ຈະເຮັດໃຫ້ແນ່ໃຈວ່າ ການສືບສວນບໍ່ເປັນໄພອັນ ຕະລາຍຕໍ່ປະທານາທິບໍດີ ທ່ານ Larres ກ່າວອີກວ່າ ຄະນະກໍາມະການ ທີ່ມີທັງສອງພັກ ແລະເປັນອິດສະຫຼະ ຈະ ມີອໍານາດຫລາຍກວ່າ ໃນການດໍເນີນການສອບສວນ ທີ່ລະອຽດ ທ່ານ Klaus Larres ຈາກສະຖາບັນການສຶກສາຄົ້ນຄວ້າຂັ້ນສູງ ຂອງມະຫາວິທະຍາ ໄລ Princeton ເວົ້າວ່າ: “ຄະນະກໍາມາທິການທີ່ເປັນອິດສະຫຼະມີອໍານາດທີ່ແຕກຕ່າງຢ່າງສິ້ນເຊີງແລະແນ່ນອນ ຈະເປັນອັນຕະລາຍແກ່ປະທານາທິບໍດີ Trump ແລະການສືບສວນໂດຍຄະນະກໍາມະ ການທີ່ເປັນອິດສະຫຼະ ແມ່ນສິ່ງທີ່ເຮັດໃຫ້ພວກເຮົາ ຄິດເຖິງ ປະທານາທິບໍດີ Richard Nixon ແລະຂ່າວທີ່ນອງນັນ ໃນຄະດີ Watergate ” ພ້ອມກັນນັ້ນ ໃນວັນພຸດວານນີ້ ເຈົ້າໜ້າທີ່ທຳນຽບຂາວ ໄດ້ກ່າວຫາວ່າ ມົສກູໄດ້ລະເມີດ ສົນທິສັນຍາວ່າດ້ວຍລູກສອນໄຟຊຶ່ງເປັນການທົດລອງຄວາມແຂັງແກ່ນຂອງປະທານາ ທິບໍດີ Trump ໂດຍຣັດເຊຍ ທ່ານ Larres ເວົ້າວ່າ ການສະຫຼຸບແບບນັ້ນແມ່ນໄວເກີນ ໄປ ທ່ານ Klaus Larres ເວົ້າວ່າ: “ທ່ານ Trump ເວົ້າຖືກໃນຈຸດນຶ່ງທີ່ວ່າ: ພວກເຮົາຕ້ອງໄດ້ພົວພັນກັບຣັດເຊຍ ແລະປະ ທານາທິບໍດີ ພູຕິນ ແຕ່ວ່າ ມັນກໍຂຶ້ນກັບວິທີການທີ່ພວກເຮົາ ພົວພັນກັບທ່ານພູຕິນແລະ ຄວາມເສຍຫາຍທີ່ສະຫະລັດກຽມພ້ອມ ທີ່ເກີດມາຈາກການພົວພັນນັ້ນ ” ພວກເຈົ້າໜ້າທີ່ ສະຫະລັດ ແລະຣັດເຊຍ ຈະພົບປະແບບເຊິ່ງໜ້າກັນໃນວັນພະຫັດວານ ນີ້ຢູ່ໃນເຢຍຣະມັນ ແລະ Azerbaijan ເປັນຄັ້ງທໍາອິດພາຍຫຼັງທີ່ປະທານາທິບໍດີ Trump ໄດ້ຂຶ້ນກໍາອໍານາດ ((NARRATOR)) ((DONALD TRUMP, US PRESIDENT)) ((NARRATOR)) Russian presidential spokesman Dmitry Peskov denied that such talks took place (( DMITRY PESKOV, RUSSIAN PRESIDENTIAL SPOKESMAN (in Russian) )) ((NARRATOR)) ((KLAUS LARRES, INSTITUTE FOR ADVANCED STUDY, PRINCETON)) ((NARRATOR)) ((KLAUS LARRES, INSTITUTE FOR ADVANCED STUDY, PRINCETON)) ((NARRATOR))